Publication: Magyar Közlöny
Issue: MK-1998-20 (Year: 1998, Number: 20)
Era: 1990-2004
Section: Melléklet a 8/1998. (III. 16.) NM rendelethez
Paragraph Index: 858

b) A gyakorlati vizsgarész értékelése A gyakorlati vizsgán végrehajtott feladatok értékelése során az alábbiakat kell figyelembe venni: — a munka előkészítése, a munkaterület megszervezése, — a feladat végrehajtásához szükséges eszközök kiválasztása, — a feladat végrehajtásának szakszerűsége, minősége, — a munkavédelmi, tűzvédelmi, környezetvédelmi és higiénés szabályok betartása, — adminisztráció. A három feladatot külön-külön érdemjeggyel (1—5-ig) kell értékelni. A gyakorlati vizsgarész végső osztályzatát a három feladatra kapott érdemjegyek számtani átlaga alapján kell kiszámítani, úgy, hogy az első és a második feladat érdemjegyét két-két jegynek kell számítani. Elégtelen a vizsgarész végső osztályzata, ha bármely feladatra kapott érdemjegy elégtelen. A részeredményektől függetlenül elégtelen a gyakorlati vizsgarész végső osztályzata, ha — a vizsgázó alapvető — a beteg egészségét veszélyeztető — hibát vétett, — a vizsgázó a munkavédelmi, tűzvédelmi, környezetvédelmi és higiéniai szabályokat súlyosan megszegte.

Source: https://magyarkozlony.hu/hivatalos-lapok/d4cffaa0c8df28ce204652eb970e857b12a2e2b6/dokumentumok/88a9fc50250cf62d10631136b751b86bebcd1f28/letoltes